**Forslag til vedtægtsændring for fordeling af indendørsbanetider i Ryparken og Svanemøllehallen.**

På TKR´s hjemmeside beskrives vores klub, som [Københavns hyggeligste tennisklub, og en klub der vægter det sociale.](http://www.tkr.dk/) Som medlemmer af tennisklubben TKR, er vi optagede af kontinuerligt at sikre, at vi er en del af et klubmiljø, der afspejler klubbens mangeårige slogan og de værdier der beskrives på hjemmesiden. I sommerhalvåret lykkes det i vores optik i højere grad end i vinterhalvåret.

For at leve op til visionen for klubben i vinterhalvåret, mener vi, at vi med fordel kan opdatere vores vedtægter. For siden etableringen af klubben er medlemstallet vokset så det at få en indendørs banetid må betragtes som en luksus. Derfor mener vi, at princippet for fordeling af indendørsbanetider skal afspejle vores værdier. Målet må være at sikre, at vi fremadrettet har styrket fokus på en demokratisk fordeling af banetider for hver sæson.

Som det er nu oplever vi samtidigt ikke, at der er transparens for den brede medlemsskare, i relation til de principper der følges ved fordeling af indendørsbanetider for vinterhalvåret (Oktober-april) i TKR. Det er for nuværende ikke specificeret i vedtægter eller på klubbens hjemmeside, hvordan fordelingen foregår. Ved skriftlig henvendelse til klubbens bestyrelsesmedlemmer vedrørende en ønsket uddybning af fordeling af banetider var svaret:

*”Jeg har kort vendt det med baneudvalget, og igennem årene har der været flere og formentlig også skiftende kriterier for hvordan der bliver tilbudt indendørsbaner. Den nuværende bestyrelse prioriterer primært efter anciennitet og engagement i klubbens frivillige arbejde.*

*Den drøftelse, som du efterlyser omkring fordeling, rotation osv., tror vi er bedst placeret som en principiel drøftelse på generalforsamlingen. Det vil være vores forslag at tage det op der.”*

Ved henvendelse til bestyrelsen er vi således oplyst om, at nuværende fremgangsmåde er, at skiftende bestyrelser kan tildele banetiderne efter egne præferencer og ikke et fastlagt fordelingsprincip. Dette mener vi ikke er i overensstemmelse med et medlemsdemokrati og dermed ikke i det brede fællesskabs interesse. Vi ønsker at der arbejdes med at tydeliggøre, ensrette og demokratisere fordelingsprincipperne.

Vi foreslår at muligheden for at få tildelt en banetid i primetime tid skal være **ens for alle**, der skal være udarbejdet et fast fordelingsprincip og proceduren vedrørende tildelingen af indendørsbanetider skal være **transparent for alle medlemmer i TKR**.

Vi stiller derfor nedenstående forslag, som der skal stemmes om til generalforsamlingen d.29.januar 2025.

**Forslag der ønskes bragt til afstemning**

Der henvises til Forslag 1 der ønskes bragt til afstemning.

Såfremt Forslag 1 ikke stemmes hjem, ønskes Forslag 2 bragt til afstemning.

Såfremt Forslag 2 ikke stemmes hjem, ønskes forslag 3 bragt til afstemning.

**Forslag 1:**

**Retningslinjer for tildeling af fast indendørs banetid i TKR**

Vi ønsker at kunne tilbyde mulighed for bestilling af fast banetid for den kommende sæson. For at stille alle medlemmer i klubben lige, har vi besluttet som overordnet princip at banerne skal fordeles så demokratisk, retfærdigt og til så mange som muligt.

**På den baggrund gælder følgende principper og procedurer for bestilling af fast banetid:**

• Alle medlemmer i klubberne har lige adgang til at søge en bane.

• Baner bestilles af 4 medlemmer af gangen lørdag i uge 34. Her er der mulighed for indtegning af en bane som fast kontrakttime for kommende vintersæson.

• En banetid er udelukkende gældende for én sæson.

**Proceduren er som følger:**

Alle medlemmer der ønsker en fast indendørs banetid i kommende indendørssæson skal møde op i TKR lørdag i uge 34 kl. 14.

• Man møder op **senest** kl. 14 og afleverer en seddel med navne på 4 spillere der er aktive medlemmer af klubben, som ønsker en bane sammen (medlemmer kan KUN stå på én seddel i forbindelse med bestilling denne dag. Kan ingen af de 4 spillere, som ønsker at spille sammen komme, kan man sende et medlem med en fuldmagt.

• Man får et ”lodnummer” i bytte for en afleveret seddel med spillernavne.

• Kl. 14 foretages lodtrækning blandt alle der har afleveret seddel med 4 medlemmers navne og fået et lod.

Første udtrukne hold bestående af 4 medlemmer vælger hvilken tid holdet ønsker at spille,

2. udtrukne vælger herefter og så fremdeles indtil alle i puljen har haft chancen, eller til alle tider er fordelt.

Bemærk: Banetider på hverdage i primetime samt lørdage er forbeholdt seniorer (dvs at der skal stå 4 seniorer på sedlen). Bemærk: dagmedlemmer kan kun bestille inden for det tidsrum medlemskabet giver ret til at spille.

Umiddelbart efter lørdag i uge 34, vil de spillere som har fået en tildelt bane modtage en faktura med betalingsfrist 31. august. Betales denne ikke til tiden, vil banen blive frigivet til køb af andre.

Spiller 1 er som banekaptajn ansvarlig for indbetaling og kontaktperson i forbindelse med administration af banerne i øvrigt. Følgende spillere ønsker at bestille en kontraktstime

**LODSEDDEL**

Spiller 1 – banekaptajn (brug blokbogstaver)

Navn: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Email:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Tlf.:\_\_\_\_\_\_\_\_\_\_\_\_\_

Spiller 2 (brug blokbogstaver)

Navn: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Email:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Tlf.:\_\_\_\_\_\_\_\_\_\_\_\_\_

Spiller 3 (brug blokbogstaver)

Navn: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Email:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Tlf.:\_\_\_\_\_\_\_\_\_\_\_\_\_

Spiller 4 (brug blokbogstaver)

Navn: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Email:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Tlf.:\_\_\_\_\_\_\_\_\_\_\_\_\_

**Forslag 2:**

**Transparens i relation til fordeling af indendørs banetider**

Klubbens bestyrelse skal straks efter afholdelse af Generalforsamlingens udarbejde principper for fordeling af indendørs banetider så alle medlemmer før en vintersæson ved, hvordan de erhverver sig en banetid,

I disse principper skal det tydeliggøres eksakt, hvordan man kan komme i betragtning til en banetid.

Bestyrelsen skal fremlægge oversigt over alle de banetider klubben råder over,

Bestyrelsen skal synliggøre hvem der har tegnet de respektive baner.

Bestyrelsen skal tydeliggøre, hvilke banetider der er fordelt og baggrunden for at tiden er tildelt.

Bestyrelsen skal sikre at banetider fordeles således at flest muligt kan få spilletid.

**Forslag 3:**

Klubbens bestyrelse skal straks efter afholdelse af Generalforsamlingen oprette et udvalg af medlemmer der repræsenterer klubben bredt, der sammen skal udarbejde principper for fordeling af indendørs banetider som skal stille deres forslag op til afstemning på en ekstraordinær Generalforsamling ultimo maj 2025, så alle medlemmer før den kommende vintersæson ved, hvordan de erhverver sig en banetid.